CELEX: 
Language: sl
Date: 2021-02-03 00:00:00
Title: DELEGIRANA UREDBA KOMISIJE (EU) …/… o spremembi dela 1 Priloge VI k Uredbi (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Cilji Uredbe (ES) št. 1272/2008 o razvrščanju, označevanju in pakiranju snovi ter zmesi (v nadaljnjem besedilu: uredba CLP) so zagotoviti visoko raven varovanja zdravja ljudi in okolja ter prosti pretok snovi, zmesi in izdelkov. Ti cilji so med drugim izpolnjeni s pripravo seznama snovi z njihovimi usklajenimi razvrstitvami in elementi označevanja na ravni Unije. V delu 1 Priloge VI so v pododdelku 1.1.3 navedene opombe, ki so dodeljene vpisom usklajene razvrstitve in označitve ter se nanašajo na identifikacijo, razvrščanje in označevanje snovi ter razvrščanje in označevanje zmesi. Namen teh opomb je zagotoviti pravno jasnost in varnost pri uporabi usklajenega razvrščanja in označevanja. Države članice in zainteresirane strani so zaprosile za spremembo nekaterih opomb, saj je sedanje besedilo teh opomb nenatančno in povzroča nekaj negotovosti glede pravilne razlage pravnih obveznosti.  Zato je primerno spremeniti nekatere opombe v delu 1 Priloge VI v zvezi z vnosi v tabeli 3 v delu 3 Priloge VI. 
            
            
               2.POSVETOVANJA PRED SPREJETJEM AKTA
            
            
               V skladu s členom 53a(4) Uredbe (ES) št. 1272/2008 so bila v ustrezni strokovni skupini CARACAL (pristojni organi za uredbi REACH in CLP) opravljena posvetovanja s strokovnjaki, ki jih je imenovala vsaka država članica. V skladu s točko 10 Priloge k Medinstitucionalnemu sporazumu z dne 13. aprila 2016 o boljši pripravi zakonodaje
                  1
                sta bila Evropski parlament in Svet povabljena k sodelovanju v strokovni skupini CARACAL.
            
            
               V skladu s točko 6 Priloge k navedenemu sporazumu so bila v okviru strokovne skupine CARACAL opravljena posvetovanja z zainteresiranimi stranmi. 
            
            
               3.PRAVNI ELEMENTI DELEGIRANEGA AKTA
            
            
               Pravni akt spreminja Uredbo (ES) št. 1272/2008. Pravna podlaga te delegirane uredbe je člen 53(1) Uredbe (ES) št. 1272/2008. 
            
            
            
               DELEGIRANA UREDBA KOMISIJE (EU) …/…
            
            
               z dne 3.2.2021
            
            
               o spremembi dela 1 Priloge VI k Uredbi (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku
            
            
               (Besedilo velja za EGP)
            
            
               EVROPSKA KOMISIJA JE – 
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006
                  2
               , in zlasti člena 53(1) Uredbe,
            
            
               ob upoštevanju naslednjega:
            
            
               (1)Države članice in zainteresirane strani so zahtevale, da se spremenijo nekatere opombe iz pododdelka 1.1.3 dela 1 Priloge VI k Uredbi (ES) št. 1272/2008. 
            
            
               (2)Komisija priznava, da je treba besedilo teh opomb popraviti.  Nekatere od opomb o snoveh so netočne in povzročajo nekaj negotovosti glede pravilne razlage pravnih obveznosti. Zlasti je mogoče nekatere od teh opomb razlagati tako, da se za snovi, za katere te opombe veljajo, ne zahteva, da se pod določenimi pogoji sploh razvrstijo, čeprav bi jih bilo še vedno treba razvrstiti v skladu z naslovom II Uredbe (ES) št. 1272/2008 (samorazvrstitev), le da zanje ne bi smelo veljati usklajeno razvrščanje in označevanje.
            
         
         
            
               (3)Uredbo (ES) št. 1272/2008 bi bilo zato treba ustrezno spremeniti –
            
            
            
               SPREJELA NASLEDNJO UREDBO:
            
            
               Člen 1
            
            
               Spremembe Uredbe (ES) št. 1272/2008
            
            
               Del 1 Priloge VI k Uredbi (ES) št. 1272/2008 se spremeni v skladu s Prilogo k tej uredbi. 
            
            
               Člen 2
            
            
               Začetek veljavnosti 
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 3.2.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 123 z dne 12.5.2016, str. 1.
               
               
                  
                     (2)
                  
                        UL L 353, 31.12.2008, str. 1.
               
            
      
    ---documentbreak--- 
      
         
         
            
               PRILOGA 
            
            
            
               Del 1 Priloge VI k Uredbi (ES) št. 1272/2008 se spremeni: 
            
            
               (1)v točki 1.1.3.1 se opombe J do R nadomestijo z naslednjim: 
            
            
                
            
            
               „Opomba J:
            
            
               Usklajena razvrstitev za rakotvornost ali mutagenost se uporablja, razen če se lahko dokaže, da snov vsebuje manj kot 0,1 % m/m benzena (št. EINECS 200-753-7); v tem primeru se razvrstitev snovi v skladu z naslovom II te uredbe opravi tudi za te razrede nevarnosti.
            
            
               Opomba K:
            
            
               Usklajena razvrstitev za rakotvornost ali mutagenost se uporablja, razen če se lahko dokaže, da snov vsebuje manj kot 0,1 % m/m 1,3-butadiena (št. EINECS 203-450-8); v tem primeru se razvrstitev snovi v skladu z naslovom II te uredbe opravi tudi za te razrede nevarnosti. Če snov ni razvrščena kot rakotvorna ali mutagena, se uporabijo vsaj previdnostni stavki (P102–)P210–P403.
            
            
               Opomba L:
            
            
               Usklajena razvrstitev za rakotvornost se uporablja, razen če se lahko dokaže, da snov vsebuje manj kot 3 % ekstrakta dimetil sulfoksida, merjeno po IP 346 („Določanje policikličnih aromatov v neuporabljenih mazalnih baznih oljih in naftnih frakcijah brez asfaltena – metoda refrakcijskega indeksa ekstrakcije dimetil sulfoksida“, Institute of Petroleum, London); v tem primeru se razvrstitev snovi v skladu z naslovom II te uredbe opravi tudi za ta razred nevarnosti.
            
            
               Opomba M:
            
            
               Usklajena razvrstitev za rakotvornost se uporablja, razen če se lahko dokaže, da snov vsebuje manj kot 0,005 % m/m benzo[a]pirena (št. EINECS 200-028-5); v tem primeru se razvrstitev snovi v skladu z naslovom II te uredbe opravi tudi za ta razred nevarnosti. 
            
            
            
            
               Opomba N: 
            
            
               Usklajena razvrstitev za rakotvornost se uporablja, razen če je znana celotna zgodovina rafiniranja in se lahko dokaže, da snov, iz katere je proizvedena, ni rakotvorna; v tem primeru se razvrstitev snovi v skladu z naslovom II te uredbe opravi tudi za ta razred nevarnosti.
            
            
               Opomba P:
            
            
               Usklajena razvrstitev za rakotvornost ali mutagenost se uporablja, razen če se lahko dokaže, da snov vsebuje manj kot 0,1 % m/m benzena (št. EINECS 200-753-7); v tem primeru se razvrstitev snovi v skladu z naslovom II te uredbe opravi tudi za te razrede nevarnosti. Če snov ni razvrščena kot rakotvorna ali mutagena, se uporabijo vsaj previdnostni stavki (P102–)P260–P262–P301 + P310–P331.
            
         
         
            
               Opomba Q:
            
            
               Usklajena razvrstitev za rakotvornost se uporablja, razen če je izpolnjen eden od naslednjih pogojev:
            
            
               – test kratkotrajne biološke obstojnosti pri vdihavanju je pokazal, da imajo vlakna, daljša od 20 μm, ponderirano razpolovno dobo krajšo od 10 dni, ali
            
            
               – test kratkotrajne biološke obstojnosti pri namestitvi v sapnik je pokazal, da imajo vlakna, daljša od 20 μm, ponderirano razpolovno dobo krajšo od 40 
            
            
               dni, ali
            
            
               – ustrezen intraperitonealni test ni pokazal prekomerne rakotvornosti, ali
            
            
               – v ustreznem dolgotrajnem testu z vdihavanjem ni bilo opaženih nobenih pomembnih patogenosti ali neoplastičnih sprememb.
            
            
               Opomba R:
            
            
               Usklajena razvrstitev za rakotvornost se uporablja, razen v primeru vlaken, pri katerih je geometrijski srednji premer glede na dolžino vlaken (LWGMD), zmanjšan za dve standardni napaki, večji od 6 μm, merjeno v skladu s testno metodo A.22 v Prilogi k Uredbi Komisije (ES) št. 440/2008 (*).“
            
            
               _________________
            
            
               *
                     Uredba Komisije (ES) št. 440/2008 z dne 30. maja 2008 o določitvi testnih metod v skladu z Uredbo (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) (UL L 142, 31.5.2008, str. 1).“;
            
            
            
            
            
            
               (2)v točki 1.1.3.2 se opombi 8 in 9 nadomestita z naslednjim: 
            
            
                „O p o m b a 8: 
            
            
               Razvrstitev zmesi za rakotvornost se uporablja, razen če se lahko dokaže, da je največja teoretična koncentracija formaldehida, ki se lahko sprosti, ne glede na vir, v zmesi, kot se daje na trg, manjša od 0,1 %. 
            
            
               O p o m b a 9: 
            
            
               Razvrstitev zmesi za mutagenost se uporablja, razen če se lahko dokaže, da je največja teoretična koncentracija formaldehida, ki se lahko sprosti, ne glede na vir, v zmesi, kot se daje na trg, manjša od 1 %.“.